b"\n_START_ARTICLE_\nJos\xc3\xa9 Bonet Solves\n_START_SECTION_\nBiografia acad\xc3\xa8mica\n_START_PARAGRAPH_\nJos\xc3\xa9 Bonet es va llicenciar en Ci\xc3\xa8ncies Matem\xc3\xa0tiques en la Universitat de Val\xc3\xa8ncia en 1977. En 1980 va presentar la seva tesi doctoral en aquesta Universitat sota la direcci\xc3\xb3 del professor Manuel Valdivia Ure\xc3\xb1a. Va ser ajudant a la Universitat de Val\xc3\xa8ncia de 1977 a 1983; entre 1983 i 1987 va ser Professor Adjunt (despr\xc3\xa9s Titular), en la Universitat Polit\xc3\xa8cnica de Val\xc3\xa8ncia. Des de 1987 fins a l'actualitat \xc3\xa9s Catedr\xc3\xa0tic d'Universitat del Departament de Matem\xc3\xa0tica Aplicada de la Universitat Polit\xc3\xa8cnica de Val\xc3\xa8ncia. Tamb\xc3\xa9 va ser Professor Visitant a la Universitat de Paderborn (Alemanya) en 1989 i en 2002. Va ser becari de la Fundaci\xc3\xb3 Alexander Von Humboldt en D\xc3\xbcsseldorf (1994), Paderborn (1995, 2008) i Eichst\xc3\xa4tt (2008,2013)._NEWLINE_Ha sigut director de l'Institut Universitari de Matem\xc3\xa0tica Pura i Aplicada. de la Universitat Polit\xc3\xa8cnica de Val\xc3\xa8ncia des de 2004 fins a novembre de 2016. _NEWLINE_Jos\xc3\xa9 Bonet ha estat Investigador Principal de diversos projectes de recerca del Ministeri d'Educaci\xc3\xb3 des de 1988, accions integrades hispano-alemanyes i hispano-italianes i del Projecte d'Excel\xc2\xb7l\xc3\xa8ncia Prometeu de la Generalitat Valenciana (2008-2012) i (2013-2016). Tamb\xc3\xa9 ha organitzat diversos congressos internacionals d'an\xc3\xa0lisi funcional."